CELEX: 31993D0344
Language: hr
Date: 1993-05-17 00:00:00
Title: 93/344/EEZ: Odluka Komisije od 17. svibnja 1993. o izmjeni Odluke Vijeća 79/542/EEZ i odluka Komisije 92/260/EEZ, 93/195/EEZ i 93/197/EEZ u pogledu uvjeta zdravlja životinja za uvoz, privremeni ulazak i ponovni ulaz registriranih konja iz Katara, te o daljnjim izmjenama Odluke 79/542/EEZ

03/Sv. 059
            
            
               HR
            
            
               Službeni list Europske unije
            
            
               11
            
         31993D0344
   
               L 138/11
            
            
               SLUŽBENI LIST EUROPSKE UNIJE
            
            
               17.05.1993.
            
         
      ODLUKA KOMISIJE
   
   od 17. svibnja 1993.
   o izmjeni Odluke Vijeća 79/542/EEZ i odluka Komisije 92/260/EEZ, 93/195/EEZ i 93/197/EEZ u pogledu uvjeta zdravlja životinja za uvoz, privremeni ulazak i ponovni ulaz registriranih konja iz Katara, te o daljnjim izmjenama Odluke 79/542/EEZ
   (93/344/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Direktivom 92/36/EEZ (2), a posebno njezine članke 12., 13., 15., 16. i članak 19. točku ii.,
   budući da je Odlukom Vijeća 79/542/EEZ (3), kako je zadnje izmijenjena Odlukom Komisije 93/237/EEZ (4), određen popis trećih zemalja iz kojih države članice odobravaju uvoz goveda, svinja, kopitara, ovaca i koza, svježeg mesa i mesnih proizvoda;
   budući da je nakon veterinarske misije Zajednice u Državi Katar ustanovljeno da je stanje zdravlja životinja uglavnom zadovoljavajuće i da ga kontrolira dobro strukturirana i organizirana služba; posebno u pogledu bolesti kopitara;
   budući da je Katar slobodan od sakagije, durine i vezikularnog stomatitisa već više od šest mjeseci, a od konjske kuge 20 godina i cijepljenje protiv tih bolesti je zabranjeno u tom razdoblju, i venezuelski encefalomijelitis se nije nikada pojavio;
   budući da su veterinarska tijela Katara preuzela obvezu obavijestiti Komisiju i države članice, putem telegrama, teleksa ili telefaksa, u roku od 24 sata o potvrdi pojave bilo koje bolesti navedene u Prilogu A Direktivi 90/426/EEZ ili o usvajanju mjera cijepljenja i o promjenama u režimu cijepljenja, i pravovremeno o svim promjenama uvozne politike u vezi s kopitarima;
   budući da se uvjeti zdravlja životinja i veterinarsko certificiranje moraju odrediti u skladu sa stanjem zdravlja životinja u predmetnoj trećoj zemlji; budući da se ovaj primjer odnosi samo na registrirane konje;
   budući da je pored toga Odluka Komisije 93/197/EEZ (5) odredila certifikate o zdravlju životinja za uvoz registriranih kopitara i kopitara za uzgoj i proizvodnju u Zajednicu; budući da je radi izbjegavanja nejasnoća potrebno prilagoditi članak 1. stavak 3. točke (a) i (b) Odluke 79/542/EEZ;
   budući da se Odluka 79/542/EEZ, odluke Komisije 92/260/EEZ (6), 93/195/EEZ (7) i Odluka 93/197/EEZ moraju odgovarajuće izmijeniti;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Odluka 79/542/EEZ mijenja se kako slijedi:
   
               1.
            
            
               Članak 1. stavak 3. točke (a) i (b) zamjenjuju se sljedećim:
               
                           „(3)
                        
                        
                           
                                       (a)
                                    
                                    
                                       Bez utjecaja na Odluku 92/160/EEZ, države članice dozvoljavaju, iz trećih zemalja ili dijelova trećih zemalja navedenih u dijelu 1. Priloga, uvoz kopitara u Zajednicu, privremeni ulazak registriranih konja u Zajednicu i ponovni ulaz registriranih konja u Zajednicu koji su bili privremeno izvezeni u treću zemlju ili dio treće zemlje iz dijela 1. Priloga;
                                    
                                 
                                       (b)
                                    
                                    
                                       Bez utjecaja na Odluku 92/160/EEZ, države članice dozvoljavaju, iz trećih zemalja ili dijelova trećih zemalja navedenih u dijelu 2. Priloga, uvoz registriranih konja u Zajednicu, privremeni ulazak registriranih konja u Zajednicu i ponovni ulaz registriranih konja u Zajednicu koji su bili privremeno izvezeni u treću zemlju ili dio treće zemlje iz dijela 2. Priloga.”
                                    
                                 
                     
         
               2.
            
            
               U posebni stupac za kopitare u dijelu 2. Priloga dodaje se Država Katar, tako da se u skladu s abecednim redom koda države ISO umetne sljedeći red:
               
                           „QA
                        
                        
                           Katar
                        
                        
                           x
                        
                        
                           ”.
                        
                     
         Članak 2.
   Prilozi I. i II. Odluci 92/260/EEZ izmjenjuju se kako slijedi:
   
               1.
            
            
               „Katar” se dodaje popisu trećih zemalja u skupini E Priloga I.;
            
         
               2.
            
            
               „Katar” se dodaje popisu trećih zemalja u naslovu zdravstvenog certifikata iz Priloga II.E.
            
         Članak 3.
   Prilozi I. i II. Odluci 93/195/EEZ izmjenjuju se kako slijedi:
   
               1.
            
            
               „Katar” se dodaje popisu trećih zemalja u skupini E Priloga I.;
            
         
               2.
            
            
               „Katar” se dodaje popisu trećih zemalja, navedenih u „skupini E” u naslovu zdravstvenog certifikata iz Priloga II.
            
         Članak 4.
   Prilozi I. i II. Odluci 93/197/EEZ izmjenjuju se kako slijedi:
   
               1.
            
            
               „Katar” se dodaje popisu trećih zemalja u skupini E Priloga I.;
            
         
               2.
            
            
               „Katar” se dodaje popisu trećih zemalja u naslovu zdravstvenog certifikata iz Priloga II.E.
            
         Članak 5.
   Ova je Odluka upućena državama članicama.
   
      Sastavljeno u Bruxellesu 17. svibnja 1993.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL L 224, 18.8.1990., str. 42.
   
   
      (2)  SL L 157, 10.6.1992., str. 28.
   
   
      (3)  SL L 146, 14.6.1979., str. 15.
   
   
      (4)  SL L 108, 1.5.1993., str. 129.
   
   
      (5)  SL L 86, 6.4.1993., str. 16.
   
   
      (6)  SL L 130, 15.5.1992., str. 67.
   
   
      (7)  SL L 86, 6.4.1993., str. 1.